Ego Galterus, Dei gratia Lingonensis episcopus, omnibus notum facio quod Guido, dominus Tilecastri, recognovit in presentia mea fratribus Mormenti elemosinam quam fecit eis frater suus bone memorie Aimo, dominus Tilecastri, super medietatem pedagii quod ad ipsum pertinebat, de rebus eorumdem fratrum et omnium domorum ad ipsorum pertinentium per Tilecastrum transvehendis, sive in usum fratrum, sive expendendem, sive vendendem. Hanc eamdem elemosinam concessit eis perpetuo possidendam, ob remedium anime sue, et per manum meam confirmavit memoratus Guido, laudante uxore sua Margarita, quam solam habuerat, de qua unicum jam susceperat nondum unius anni puerum, Guillelmum nomine. Quod ut stabile et inconcussum teneatur, presenti pagine scripto commendari fecimus, et sigilli mei attestatione, postulante sepedicto Guidone, muniri et confirmari, anno ab incarnatione Domini M°C°LXX°IX°. Testes frater Paris, abbas Besuensis; Amedeus, archidiaconus Lingonensis; magister Hunaudus, capellanus meus; Guillelmus Talevaz; Hugo de Maur... [mot déchiré].